Veikko Olavi Laine (s. 2. tammikuuta 1934 Oripää) on suomalainen keihäänheittäjä. Hän saavutti Kalevan kisoissa hopeaa vuonna 1958 ja pronssia vuonna 1960. Tukholman EM-kilpailuissa 1958 hän sijoittui karsinnassa 16:nneksi eikä selviytynyt loppukilpailuun. Seuratasolla hän edusti Turun Tovereita. Hänen ennätyksensä on 78,75 m, jonka hän heitti lokakuussa 1959 ja jolla hän sijoittui sillä hetkellä Suomen kaikkien aikojen tilastossa viidenneksi. Laine edusti Suomea kuudessa maaottelussa.